als_Latn dik_Latn sag_Latn
I mbani mend premtimet e bujshme të Lulzim Bashës? E mbani mend kur premtonte hapjen e vendeve të reja të punës. E nisi fushatën duke premtuar 30.000, andej nga mesi shkoi 100.000 për të përfunduar andej nga ditët e fundit të fushatës duke premtuar se do hapte 200.000 vende pune.
Mirëpo çfarë ndodhi në Tiranën tonë?! Papunësia është rritur dhe me punonjësit e Bashkisë së Tiranës që u hodhën në rrugë nga Kryetari Bashkisë. E të vetmit që kanë gjetur punë, janë ca militantë nga ata që i prinin kokën dashit, me në krye Kunatin, personazhin e famshëm që përmbledh nga plehrat, kanoçet e qoftet e pedonales deri te tenderët e punët publike.
Po premtimet për sipërmarrësit e vegjël të Tiranës a i mbani mend? Do ul taksat thoshte. Ndërkohë që taksat jo vetëm nuk janë ulur, por janë dyfishuar në vlerë.
Miqtë e mi, partia e Tiranës ka hyrë në fushatë elektorale. Po ngremë shtabet elektorale në çdo QV. Po ngremë skuadrat e fitores në çdo qendër votimi. Ndaj që sot e deri ditën e zgjedhjeve, jepini garanci familjarëve, miqve e shokëve tuaj se atë që kjo qeveri nuk bën dot, atë që bashkia e Tiranës nuk bën dot, do e bëjmë ne pas 23 qershorit, me ju, këshilltarët tanë, me kryetarët e njësive tona vendore, me qeverinë tonë dhe me Edi Ramën, kryeministrin e qeverisë tonë pas 23 qershorit.
Unë dhe gjithë ekipi i Partisë Socialiste jemi të angazhuar për të rilindur mundësi të reja për sipërmarrësit e vegjël të Tiranës e të gjithë Shqipërisë. Duke bërë zero taksën e biznesit të vogël, duke vendosur konkurrencën e ndershme në themel dhe duke shfarosur farën e taksidarëve gjobaxhi që mbushin xhepat e tyre duke zbrazur xhepat e familjeve të sipërmarrësve të vegjël të Tiranës.
als_Latn als_Latn als_Latn als_Latn als_Latn